邵清

邵清（），字士廉，直隸應天府江寧縣人，明朝官员。

生平
邵清三歲喪母。弘治五年（1492年）壬子科應天鄉試第八十二名舉人。六年（1493年）授江西德化縣教諭，十四年（1501年）考選監察御史，開教職擢御史之先例，監督盧溝橋抽分竹木局，正德元年（1506年）劉瑾秉政，邵清遭廷杖、罰米，五年（1510年）劉瑾被處決後起復原職，出為雲南按察司僉事、分巡洱海，改廣西按察司僉事、分巡桂林，改兵備左江，致仕歸里四部叢刊本《罪惟錄·列傳卷十五下》：邵清，字士廉，南直江寧人。甫三歲，母疾革，家人不令士廉見，號不已，聞者哀之，令視斂，則扳棺欲下，號數日，不就乳。弘治壬子領鄉薦。明年，授江西德化教諭。滿九載，以薦詣部試第一，授監察御史，委督盧溝橋抽分，痛革宿弊，奸無所容。正德改元，戚畹張延齡奏負劵若干緡得旨追給，清曰：「御史，執法之官，顧為人求私負乎？」隨進二疏：一崇大信以全國體，一停織造以清鹽法。所論劾皆中貴人。按鹽長蘆，兼理河道，勢健凜凜重足立，貪吏多棄印綬去。權倖及中人乃多不利清，摭事誣清，榜午門，家人泣，清曰：「我非自敗名節以辱先人至此，何泣為？」逆瑾竟引清停布匹疏，罰米一百石，並連保舉都御史雍泰罰米二百石。瑾誅，以薦起僉憲雲南。至任，白臨安推官江魚公罪，至與巡撫王啓忤，巡歷新建諸寨，繕兵旅，修城垣，來商賈，疏溝洫，為久遠計。齎賀詣京，行李圖書之外，無長物。還滇，分巡洱海，往勘武定土官，約束甚嚴。下至胥吏輿臺一無所染，夷人悅服。分巡桂林，改左江兵備。忠州、龍州土官溺甚，清不動一兵，坐擒之。上書乞休歸。無廬室，依外氏以居。日中或未舉火，意豁如也。督學御史林有孚往訪之，笑語：移時貧無茗具可設，林歎息而去。宗伯霍韜以所沒官田餽，清力卻之。論曰：主於不沒先人清三歲視殮時已辯之矣。《湧幢小品·十一》：教職入臺 邵清，字士廉，江寧人。弘治壬子鄉舉，為江西德化教諭，典試咸自主斷，交薦，考上上，選御史。教職擢臺臣自清始。清在臺，逢逆瑾之禍，廷杖，罰米。瑾敗，復官。備兵左江，齎表事竣，歎曰：「可以歸矣。」居家蕭然寒士，霍文敏深重之。夫前朝教職尚入西臺，今並國學各堂俱寢不行，闒茸日多，人才愈下，非一日矣。可慨，可慨！。

事跡
正德初年邵清任監察御史，曾連上兩疏，一請「崇大信以全國體」，二請「停織造以清鹽法」，遭人忌恨中傷，劉瑾藉機追究，引邵清停布匹之疏，罰米一百石，牽連保舉右副都御史雍泰，罰米二百石。

邵清任雲南按察司僉事，到任後澄清臨安府推官江魚之罪，以致得罪雲南巡撫王啓。

參考文獻

Category:明朝縣儒學教諭
Category:明朝江西县学学官
Category:明朝監察御史
Category:明朝雲南按察司僉事
Category:明朝廣西按察司僉事
Category:江宁县人
Q